สังคมข่าวหุ้น
*… ยังไร้ทิศทาง …
10 ก.พ. 2563

เกียรติก้อง ว่องไวยากร
*… ยังไร้ทิศทาง …
*… หุ้นไทยไร้ทิศทาง หลังศาลรัฐธรรมนูญมีมติแบบไม่เป็นเอกฉันท์ 5 ต่อ 4 ให้ร่างพระราชบัญญัติงบประมาณรายจ่ายประจำปี 2563 ไม่เป็นโมฆะ และให้ลงคะแนนใหม่ในวาระ 2 และ 3 ฉลุย ปลดล็อกให้รัฐบาลลุงตู่สามารถเบิกจ่ายงบลงทุนภายในเร็ว ๆ นี้ หลายกลุ่มได้รับประโยชน์ ทั้งรับเหมาฯ และแบงก์ ประกอบกับก่อนหน้านี้แบงก์ชาติลดดอกเบี้ย เท่ากับได้ 2 เด้ง ส่วนปัจจัยภายนอกยังต้องระมัดระวัง โดยเฉพาะโรคระบาดจากไวรัสโคโรนา ที่จะกระทบการเติบโตของเศรษฐกิจโลกรวมทั้งไทย แนวรับ 1,525 จุด แนวต้าน 1,545 จุด …
*… กลุ่มรับเหมาฯ ถูกขายทำกำไร ทั้ง CK, STEC หลังจากที่มีแรงเก็งกำไรเข้ามาก่อนหน้านี้ อย่างไรก็ตามงบประมาณปี 2563 ไม่น่าจะล่าช้าแล้ว ไม่เกินเดือน มี.ค. คงได้ใช้ โครงการใหญ่ของภาครัฐที่รออยู่ก็จะมีเม็ดเงินเข้ามาเติม STEC เป้าหมาย 22 บาท …
*… BAM ใกล้ประกาศงบปลายเดือนนี้ ราคาค่อย ๆ ขยับขึ้น เป้าหมาย 30 บาท ไม่ไกลเกินฝัน งบไตรมาส 4 คาดว่าจะออกมาดีมาก และจะมีการประกาศจ่ายปันผลยีลด์อย่างน้อย 4% ในภาวะที่ดอกเบี้ยแบงก์ 0% แบมถือเป็นเบอร์หนึ่งของธุรกิจประเภทบริหารหนี้เน่า เบอร์สองอย่าง SAM ก็ยังห่างไกล ครองส่วนแบ่งตลาดไปกว่า 50% จะถือยาวกินปันผล หรือเล่นเก็งกำไรก็ครบเครื่อง …
*… โศภชา ดำรงปิยวุฒิ์ ประธานกรรมการบริหารของ GUNKUL เป็นปลื้ม หลังปิดดีลโครงการโรงไฟฟ้าพลังงานแสงอาทิตย์ จำนวน 2 โครงการ ขนาดรวม 60 เมกะวัตต์ (MW) ในเวียดนาม ก้าวสำคัญขึ้นสู่ความเป็นผู้นำด้านธุรกิจพลังงานทดแทน …*… แบงก์ทยอยลดดอกเบี้ยกันถ้วนหน้า ล่าสุด ปิติ ตัณฑเกษม ประธานเจ้าหน้าที่บริหาร ธนาคารทหารไทย หรือ TMB ปรับลดอัตราดอกเบี้ยเงินกู้ MOR ลง 0.25% จากเดิม 7.175% เป็น 6.925% แบ่งเบาภาระต้นทุนทางการเงินของลูกค้า และตอบสนองนโยบายของภาครัฐในการกระตุ้นสภาพคล่องทางเศรษฐกิจ …
*… TTCL แนวโน้มเป็นขาขึ้น ราคาหุ้นที่ผ่านมาลงมาต่ำเกินไป กูรูคาดว่างบไตรมาสที่ 4 จะออกมาหรู ตั้งแต่ต้นปีก็รับไป 2 งานแล้ว ฮิโรโนบุ อิริยา วิ่งหางานตัวเป็นเกลียว ปีนี้คาดว่าจะทยอยเข้ามาเรื่อย ๆ และยังรับทรัพย์ หลัง TTCL ขายหุ้น SSPC ที่ถืออยู่ 40% ในราคา 218 ล้านบาท แล้วเสร็จภายในเดือน พ.ย. 2562 ซึ่งบริษัทจะนำเงินที่ได้รับไปใช้เป็นเงินทุนหมุนเวียนหรือการลงทุนโครงการใหม่ …
*… หุ้นโรงไฟฟ้าฟื้นตัว GPSC, GULF, BGRIM, EA ขึ้นยกแผง หลังจากก่อนหน้านี้ร่วงหนักติดต่อกัน จากความเสี่ยงสถานการณ์ภัยแล้งที่นิคมอุตสาหกรรมภาคตะวันออก ส่วนหุ้นที่ยังแลกการ์ด อย่างเช่น BCPG, EGCO และ EA ราคาเป้าหมาย BCPG ที่ 20 บาท